NEUVOSTON ASETUS (ETY) N:o 1473/93,

annettu 14 päivänä kesäkuuta 1993,

lopullisen polkumyyntitullin käyttöön ottamisesta Kiinan kansantasavallasta peräisin olevan magnesiumoksidin tuonnissa

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 () ja erityisesti sen 12 artiklan,

ottaa huomioon komission ehdotuksen, jonka se on tehnyt kuultuaan kyseisessä asetuksessa säädettyä neuvoa-antavaa komiteaa,

sekä katsoo, että:

A. VÄLIAIKAISET TOIMENPITEET

1) Komissio on asetuksella (ETY) N:o 2800/92 (), jäljempänä "väliaikainen asetus", ottanut käyttöön väliaikaisen polkumyyntitullin tuotaessa yhteisöön Kiinan kansantasavallasta peräisin olevaa ja CN-koodiin ex 2519 90 90 kuuluvaa magnesiumoksidia, jota yleisesti kutsutaan myös "emäksiseksi magnesiitiksi".

B. MENETTELYN JATKO

2) Väliaikaisen polkumyyntitullin käyttöön ottamisen jälkeen viisi kiinalaista viejää ja jotkut riippumattomat maahantuojat ovat pyytäneet tulla kuulluksi komissiossa, ja tämä mahdollisuus on niille myönnetty. Ne, kuten muutkin riippumattomat maahantuojat, jotkut lopulliset käyttäjät ja Kiinan viranomaiset, ovat myös kirjallisesti esittäneet näkökantojaan tutkimustuloksista.

3) Osapuolille on myös annettu tiedoksi keskeiset tosiseikat ja huomiot, joiden perusteella päätettiin suositella lopullisten tullien käyttöön ottamista ja väliaikaisen tullin vakuutena olleiden määrien lopullista kantamista. Lisäksi niille on myönnetty määräaika näiden tiedoksiantojen johdosta muodostamiensa havaintojen esittämistä varten.

4) Osapuolten suulliset ja kirjalliset huomautukset on käsitelty, ja tarvittaessa komissio on muuttanut päätelmiään ottaakseen ne huomioon.

C. KYSEINEN TUOTE JA SAMANKALTAINEN TUOTE

5) Tietyt kiinalaiset viejät, riippumattomat maahantuojat ja lopulliset käyttäjät ovat esittäneet uudestaan väitteen, jonka mukaan yhteisöstä, tai muualtakaan, peräisin oleva emäksinen magnesiitti ei ole samankaltaista kuin Kiinan kansantasavallasta peräisin oleva magnesiitti. Kiinan viejät ovat tältä osin ehdottaneet, että komissio nimeäisi riippumattoman teknisen asiantuntijan määrittämään, onko kiinalainen magnesiitti "samankaltainen tuote" kuin muut emäksiset magnesiitit mineraalivarantojen laadun, louhinta- ja käsittelymenetelmien, kemiallisten ja fyysisten ominaisuuksien ja lopullisen tuotteen käyttötarkoitusten osalta.

6) Komissio myöntää, että riippumaton asiantuntija voisi hankkia yksityiskohtaisia tietoja kiinalaisen ja muista hankintalähteistä tulevan magnesiitin kaiken tyyppisten erojen olemassaolosta. Yhteisön toimielimet kuitenkin tunnustavat näiden erojen olemassaolon. Kukin niistä tunnustaa myös, että näistä eroista huolimatta kaikilla magnesiittityypeillä on samanlaiset fyysiset ja kemialliset perusominaisuudet. Vasta jos nämä fyysiset ja kemialliset perusominaisuudet osoittautuisivat erilaisiksi, voitaisiin katsoa, että eri magnesiittityypit eivät ole samankaltaisia tuotteita. Se, että lopulliset käyttäjät voivat korvaavasti käyttää eri hankintalähteistä tulevaa emäksistä magnesiittia vahvistaa, että kyseessä on samankaltainen tuote. Näiden syiden ja väliaikaisen asetuksen johdanto-osan 10 ja 11 kappaleessa esitettyjen syiden vuoksi katsotaan siis, että tällaisen asiantuntijan nimeäminen ei ole tarpeen.

Neuvosto vahvistaa nämä tulokset ja päätelmät.

D. POLKUMYYNTI

a) Viitemaa

7) Väliaikaisessa asetuksessaan komissio on vahvistanut, että Turkki oli aiheellinen viitemaa Kiinan kansantasavallan normaaliarvon määrittämistä varten. Väliaikaisten tullien käyttöön ottamisen jälkeen tietyt viejät ovat kiistäneet Turkin valinnan viitemaaksi ja pitäneet Tsekkoslovakiaa edustavampana varantojensa luonteen, käsittelytekniikoidensa ja MgO-laatujen (magnesiumoksidi) valikoimansa ansiosta. Ne ovat väittäneet, että Tsekkoslovakian, joka kuitenkin oli markkinatalousmaa, taloudellinen rakenne oli Kiinan kansantasavallan taloudellista rakennetta läheisimmin muistuttava.

Komissio muistuttaa kuitenkin, että asetuksen (ETY) N:o 1765/82 () mukaisesti ei voida katsoa, että entisessä T Osekkoslovakiassa olisi ollut markkinatalous heinäkuun 1990 ja kesäkuun 1991 välisenä tutkimusajanjaksona. Asetuksen /ETY) N:o 2423/88 2 artiklan 5 kohdan säännösten mukaisesti vailla markkinataloutta olevan maan hintoja ja kustannuksia ei voida käyttää perustana normaaliarvon vahvistamisessa.

Komissio ottaa huomioon useita tekijöitä valitessaan markkinatalousmaata, jonka mukaan normaaliarvo voidaan vahvistaa. Se tarkastelee pääsyä raaka-aineisiin, raaka-aineiden saatavuutta, markkinoiden edustavuutta suhteessa viejämaan viemiin määriin ja määrittää, ovatko kyseisen tuotteen kustannukset ja hinnat kyseisessä maassa kilpailukykyisten markkinavoimien muodostamia.

Tarkasteltuaan täysipainoisesti Turkissa vallitsevia olosuhteita edellä tarkoitettujen huomioiden nojalla komissio päättelee, kuten väliaikaisen asetuksen johdanto-osan 15 kappaleessakin, että Turkki on asianmukainen viitemaa.

Neuvosto vahvistaa nämä tulokset ja päätelmät.

b) Normaaliarvo

8) Komissio on osoittanut Turkin hintojen tilanteen osalta, että etuyhteydessä olevien yhtiöiden välisten myyntien suuren osuuden vuoksi normaaliarvoa ei ollut aiheellista perustaa myyntihintoihin. Kuten esitetään väliaikaisen asetuksen johdanto-osan 16 kappaleessa, se on kuitenkin vahvistanut, että Turkin tuottajan tuotantokustannukset määrittyvät kilpailullisesti tarjouskilpailumenettelyn avulla. Tuotantokustannukset siis määrittyvät tavanomaisen kaupan käynnin aikana, ja ne muodostavat aiheellisen perustan normaaliarvon vahvistamista varten.

9) Väliaikaisten tullien käyttöön ottamisen jälkeen kiinalaiset viejät ovat väittäneet, että kullekin MgO-laadulle muodostettu laskennallinen normaaliarvo, jota on tarkistettu ottamaan huomioon Kiinan ja Turkin olosuhteiden erot, ei täysin heijastanut Kiinan luonnollisia etuja, sillä viejien mukaan magnesiitti voidaan louhia ja käsitellä helpommin Kiinassa kuin Turkissa.

Komissio tunnustaa osittain tämän väitteen perusteltavuuden. Louhimis- ja käsittelymenetelmien osalta komissio myöntää, että Kiinan luonnollisten etujen ansiosta maassa tuotetulta emäksiseltä magnesiitilta puuttuu tiettyjä kustannustekijöitä. Väliaikaisessa asetuksessa normaaliarvoa oli tarkistettu ottamaan huomioon lajittelu- ja rikastusmenettelyt, joita tehtiin Turkissa, mutta ei Kiinassa. Nyt komissio katsoo, että on ollut syytä ottaa huomioon lisäksi helppous, joka Kiinalla on suhteessa Turkkiin pääsyssä raaka-aineisiin. Komissio on siis ottanut huomioon Turkin todellisen mineraali-hävikkisuhteen ja kiinalaisten viejien ehdottaman tarkistuksen tason ja pienentänyt Kiinan louhintakustannuksia 20 prosentilla suhteessa Turkin kustannuksiin.

Arvioidaan, että tällä tavoin laskettuna Turkin tuottajalle vahvistettu normaaliarvo heijastelee Kiinan luonnollisia etuja. Kiinalaiset viejät ovat pyytäneet, että lisäksi otettaisiin huomioon se, että Kiinan avolouhokset sijaitsevat uunien läheisyydessä. Tältä osin muistutetaan, että jos Turkin tilanteeseen perustuvaa normaaliarvoa on tarkistettava, se voidaan tehdä ainoastaan suhteessa niihin luonnollisiin etuihin, joita Kiinan tuotteella on suhteessa Turkin tuotteeseen. Uunien sijainti ei kuitenkaan muodosta kiinalaisen magnesiittiteollisuuden luonnollista etua, vaan se on tuotantojärjestelmän tekemien kaupallisten päätösten tulos. Joka tapauksessa kaivoksen ja uunien etäisyys vaihtelee alituisesti sen mukaan, miten kaivosta ja sen varantoja hyödynnetään.

10) Neuvosto vahvistaa tällä tavoin vahvistetun normaaliarvon.

c) Vientihinnat

11) Neuvosto vahvistaa vientihintojen vahvistamisessa käytetyn ja väliaikaisen asetuksen johdanto-osan 19 kappaleessa esitetyn menetelmän, sillä asianomaiset osapuolet eivät ole esittäneet tätä asiaa koskevia merkittäviä havaintoja.

E. VERTAILU JA POLKUMYYNTIMARGINAALI

12) Kiinalaiset viejät ovat väittäneet, että kiinalaiset tuottajat käyttävät alhaisia kustannuksia omaavia koksilla toimivia yksinkertaisia kuilu-uuneja ja että olisi tehtävä 10 prosentin tarkistus Kiinan vähäisempien polttokustannusten huomioon ottamiseksi. Komissio on kuitenkin osoittanut, että myös turkkilaiset tuottajat käyttävät kuilu-uuneja. Komissio on sitä vastoin myöntynyt ottamaan huomioon turkkilaisten tuottajien käyttämän polttoöljyn korkeamman hinnan ja tämän johdosta se on vähentänyt tuotantokustannuksia 3 prosentilla. Koska osapuolet eivät ole esittäneet muita huomioita, neuvosto vahvistaa väliaikaisen asetuksen johdanto-osan 20 kappaleessa esitetyt tulokset ja päätelmät.

Tosiseikkojen lopullisesta tarkastelusta on ilmennyt polkumyyntikäytännön olemassaolo, ja polkumyyntimarginaali vastaa normaaliarvon ja yhteisöön suuntautuvan vientihinnan välistä eroa. Tämä prosentuaalisena osuutena kyseisen tuonnin keskimääräisestä painotetusta cif-arvosta laskettu ja ecuina ilmaistu marginaali vastaa 24 ecua tonnilta.

13) Väliaikaisia päätelmiä varten komissio on vahvistanut yhtenäisen polkumyyntimarginaalin kaikille kiinalaisille viejille. Tutkimusyhteistyöhön osallistuneet kiinalaiset viejät ovat kiistäneet yhden ainoan polkumyyntimarginaalin käytön ja pyytäneet, että komissio laskee polkumyyntimarginaalin kullekin tutkimusyhteistyöhön osallistuneelle viejälle.

Komissio toteaa kuitenkin, että silloin, kun asia koskee vailla markkinataloutta olevasta maasta tulevaa vientiä, yksilöllisen kohtelun on oltava poikkeus, joka rajoitetaan tapauksiin, joissa asianomainen tuottaja on koonnut todisteita siitä, että se voi vapaasti ja valtiosta riippumatta vahvistaa vientihintansa. Valtio voisi ohjailullaan muuttaa tuotannon ja kaupan rakennetta niin, että se käyttäisi hyväkseen alhaisinta polkumyyntimarginaalia ja tekisi toimenpiteet tehottomiksi. Kuten ilmenee väliaikaisen asetuksen johdanto-osan 22 kappaleesta, nämä viejät eivät ole tältä osin pystyneet todistamaan olevansa valtion vaikutusvallan ulottumattomissa ja voivansa vapaasti vahvistaa omat vientihintansa. Tämän johdosta kaikelle kiinalaiselle viennille on vahvistettu yksi ainoa polkumyynti marginaali. Neuvosto vahvistaa edeltävät tulokset ja päätelmät.

F. VAHINKO

14) Komissio on väliaikaisessa asetuksessaan (johdanto-osan 23 33 kappaleessa) päätellyt, että yhteisön teollisuus on kärsinyt huomattavaa vahinkoa Kiinan kansantasavallasta peräisin olevan emäksisen magnesiitin polkumyyntihintaan tapahtuvan tuonnin takia. Kiinan kansantasavallasta tulevan kyseisen tuotteen tuonti on kasvanut vuoden 72 000 tonnista yli 120 000 tonniin 1 päivänä heinäkuuta 1990 ja 30 päivänä kesäkuuta 1991 välisenä tutkimusajanjakson aikana, mikä näillä kasvavilla markkinoilla on ilmennyt yhteisön tuottajien markkinaosuuden pienenemisenä ja niiden hintojen huomattavana alenemisena. Yhteisön tuottajien kaikki myynnit on suoritettu joko tappiollisesti tai keskimääräisen vaatimattomalla voitolla. Tältä osin asianomaiset osapuolet eivät ole esittäneet yhtään uutta väitettä. Tämän johdosta neuvosto vahvistaa väliaikaisen asetuksen johdanto-osan 33 kappaleessa esitetyt komission tulokset ja päätelmät.

15) Kiinalaiset viejät ovat väittäneet, että vahinkoa ei ole voinut olla yli 91-prosenttisten MgO-laadut osalta sen vuoksi, yhteisön tuottaja, joka tuottaa näitä laatuja, on viejien mukaan jatkuvasti kasvattanut myyntiään ja tuotantonsa määriä ja lisännyt kapasiteettiensa käyttöä.

Kuten esitetään väliaikaisen asetuksen johdanto-osan 35 kappaleessa, komissio ei ole tutkimuksensa aikana todennut, että tarkoitettu yhteisön tuottaja tai mikään muukaan yhteisön tuottaja olisi kasvattanut myyntiään, tuotannon määräänsä ja kapasiteettiensa käyttöä tällaisten laatujen osalta. Edelleen, väitteessä ei oteta huomioon sitä, että asetuksen (ETY) N:o 2423/88 4 artiklan 4 kohdan mukaisesti vahinko on vahvistettava yhteisön samankaltaisen tuotteen tuotantoon, mikä siis käsittää kaikki magnesiittityypit ja -laadut, jotka ovat suurelta osin keskenään vaihdettavissa. Jos polkumyyntihintaan tapahtunut tuonti ei vaikuta yhteisössä yhteisön tuottajien tiettyjen laatujen myyntiin samalla tavalla kuin muiden laatujen myyntiin, tilannetta on tarkasteltava yleisessä yhteydessä yhteisön teollisuuden suorituksiin yhteisön samankaltaisen tuotteen markkinoilla kokonaisuudessaan eli siis yhteydessä kaikkiin tyyppeihin ja laatuihin. Tämän johdosta väite on siis hylättävä. Neuvosto vahvistaa edeltävät tulokset ja päätelmät.

G. SYY-YHTEYS

16) Kuten esitetään väliaikaisen asetuksen johdanto-osan 34 ja 35 kappaleessa, komissio on osoittanut, että yhteisön teollisuus on kärsinyt asetuksen (ETY) N:o 2423/88 4 artiklan 4 kappaleessa tarkoitettua, polkumyyntihintaan tapahtuneen tuonnin aiheuttamaa huomattavaa vahinkoa. Väliaikaisten toimenpiteiden käyttöön ottamisen jälkeen kiinalaiset viejät ja tietyt maahantuojat ovat kuitenkin korostaneet, että tuotantokustannusten nousu, josta yhteisön tuottajat kärsivät, osoitti, että vahinko oli itse aiheutettua eikä johtunut Kiinasta tulevasta tuonnista. Ne ovat myös väittäneet, että vahinko oli Pohjois-Koreasta tulevan tuonnin aiheuttama.

17) Ensimmäisen väitteen osalta komissio ei ole todennut, että yhteisön tuottajien tuotantokustannukset olisivat merkittävästi kasvaneet vuoden 1988 ja tutkimusajanjakson välillä. Yhteisön teollisuuden taloudellisen tilanteen heikkeneminen johtuu Kiinasta peräisin olevan polkumyyntihintaan tapahtuneen tuonnin aiheuttamasta hintojen alentamispaineesta, sillä tuotantokustannukset ovat pysyneet vakaina. Tämän johdosta komissio ei voi hyväksyä, että tuotantokustannusten kasvun vuoksi yhteisön teollisuus olisi itse aiheuttanut kärsimänsä vahingon, joten väite on siis hylättävä.

18) Pohjois-Koreasta tulevan tuonnin osalta komissio toteaa, että Kiina on ylivoimaisesti suurin emäksisen magnesiitin tuoja yhteisöön. Pohjois-Korean emäksisen magnesiitin tuonti edusti viiteajanjakson aikana 8 prosenttia yhteisöön suuntautuneesta tuonnista, kun taas Kiinan tuonnin osuus tästä tuonnista oli 54 prosenttia. Näin ollen, vaikka ei voida poissulkea sitä, että muilla tekijöillä kuin Kiinasta tulevalla polkumyyntihintaan tapahtuneella tuonnilla olisi myös ollut kielteisiä vaikutuksia yhteisön teollisuuteen, on kuitenkin pääteltävä, että kiinalaisen polkumyyntihintaan tapahtuvan viennin määrän äärimmäisen huomattava kasvu ja noudatettujen hintojen alhaisuus ovat olleet syynä yhteisön tuottajien markkinaosuuden äkilliseen pienenemiseen ja taloudellisen tilanteen heikkenemiseen. On siis katsottava, että erillisinäkin tämä vienti on aiheuttanut huomattavaa vahinkoa yhteisön teollisuudelle.

19) Paperimassan ja paperin tuottajat ja nestemäisten lannoitteiden tuottajat ovat korostaneet, että niiden käyttämät Kiinasta tuodut tuotteet eivät olleet aiheuttaneet vahinkoa yhteisön tuottajille ottaen huomioon, että yhteisön tuottajat eivät myy asianmukaisia kemiallisia ominaisuuksia omaavaa emäksistä magnesiittia.

Tältä osin komissio muistuttaa, että kaikki tuodut tuotteet sekä yhteisön teollisuuden tuottama magnesiitti ovat samankaltaisia tuotteita, joilla on samat fyysiset ja kemialliset perusominaisuudet ja samat käyttötarkoitukset. Komissio on edelleen todennut, että yhteisön teollisuus pystyy hankkimaan kaikkia magnesiittityyppejä, mukaan lukien tyypit, jotka täyttävät edellä tarkoitettujen käyttäjien vaatimukset. Tässä tapauksessa se, että yhteisön teollisuus ei ole kyennyt myymään näitä magnesiittityyppejä kyseisille käyttäjille, kun taas kiinalaiset viejät ovat noudattamiensa alhaisten hintojen ansiosta näin kyenneet tekemään, on lisäviite siitä, että yhteisön teollisuus on kärsinyt vahinkoa Kiinasta peräisin olevasta polkumyyntihintaan tapahtuneesta tuonnista.

Neuvosto vahvistaa edeltävät tulokset ja päätelmät.

H. TULLI

20) Tullin määrän osalta komissio on väliaikaisen asetuksen johdanto-osan 45 kappaleessa vahvistanut, että ainoastaan sellainen tulli, joka vastaisi kokonaisuu- dessaan sellaista polkumyyntimarginaalia (sellaisena kuin se on vahvistettuna johdanto-osan 12 kappaleessa), joka saattaisi kiinalaisten hinnat niiden normaaliin arvoon, riittää poistamaan vahingon, jota yhteisön teollisuus on kärsinyt polkumyynnin takia. Väliaikaisen tullin käyttöön ottamisen jälkeen ei ole esitetty tämän tullin määrää koskevia väitteitä, joten neuvosto vahvistaa komission tulokset ja päätelmät tältä osin.

Tullin muodon osalta komissio arvioi, että valtion valvoman talouden rakenne antaa kiinalaisille viejille huomattavan toimenpidemarginaalin ja mahdollistaa sen, että ne voivat edelleen alentaa vientihintojaan, ja näin ne ovat tehneetkin vuodesta 1988 lähtien. Magnesiittimarkkinat ovat hyvin herkät hintojen epävakauden suhteen, ja tämän johdosta tullin olisi oltava siinä muodossa, että se estäisi kiinalaisten viejien uudet hintojen alennukset. Tämän johdosta kiinteämääräinen tulli ja arvotulli eivät vaikuta asianmukaisilta.

Näin ollen on tarpeen vahvistaa vähimmäishinta, johon kiinalaista magnesiittia olisi myytävä yhteisön markkinoilla. Tämä vähimmäishinta on laskettu magnesiitin keskimääräisen painotetun normaaliarvon perusteella, joka on vahvistettu johdanto-osan 9 kappaleessa ja jota on tarkistettu suhteessa yhteisön rajalla cif-arvoon. Vähimmäishinta on 112 ecua tonnilta kaikkien laatujen osalta. Tämän johdosta tullin olisi vastattava tämän vähimmäishinnan ja yhteisön rajalla tullaamattomana -nettohinnan välistä eroa. Neuvosto vahvistaa edeltävän.

I. YHTEISÖN ETU

21) Yhteisön etua arvioitaessa on otettava huomioon kaksi avaintekijää. Ensinnäkin, polkumyyntitoimenpiteiden tarkoitus ja, keskeisesti, yhteisön yleinen etu vaativat, että estetään vilpillisistä kaupallisista käytännöistä juontuvat kilpailun vääristymät ja siten vakiinnutetaan avoin ja tasavertainen kilpailu yhteisön markkinoille. Toiseksi, jos tasavertaista markkinatilannetta ei vakiinnutettaisi tämän menettelyn yhteydessä, yhteisön emäksisen magnesiitin teollisuuden jatko vaarantuisi, sillä yhteisön teollisuudessa ei nykyisellään pystytä toteuttamaan kaupan jatkamiseksi tarvittavia voittoja. Yhteisön emäksisen magnesiitin teollisuus lakkaisi olemasta tieto-taidon, työllisyyden ja sijoitusten lähde (väliaikaisen asetuksen johdanto-osan 43 kappale).

22) Tietyt maahantuojat ja lopulliset käyttäjät ovat esittäneet, että paperimassa- ja paperiteollisuuden lopullisille käyttäjille aiheutuva kustannusten kasvu vaarantaisi vakavasti niiden kykyä kaipailla yhteisön ulkopuolisten muiden valmistajien kanssa.

Komissio tunnustaa, että nämä teollisuudet ovat nykyisin vaikeassa kaupallisessa tilanteessa sekä yhteisössä että sen ulkopuolella ja että tämä tilanne voisi heikentyä emäksisen magnesiitin kallistumisen johdosta. Komissio katsoo kuitenkin, että tonnikohtaisen vähimmäishinnan muodossa olevan tullin, sellaisena kuin siitä säädetään johdanto-osan 20 kappaleessa, vaikutus on sellainen, että sen ansiosta teolliset käyttäjät, etenkin paperimassa- ja paperiteollisuus, voivat ostaa emäksistä magnesiittia hinnoilla, jotka eivät ole merkittävästi korkeammat kuin yhteisön ulkopuolisten kilpailijoiden hinnat, sekä säilyttää siten kilpailuasemansa. Edelleen, vaikka lopulliset käyttäjät, kokonaisuudessaan, voisivat lyhyellä aikavälillä hyötyä tullien säätämättömyydestä, pitkällä aikavälillä kilpailu vähenisi ja hinnat nousisivat, jos yhteisön markkinoille ei vakiinnutettaisi rehellisistä kilpailua.

23) Tietyt maahantuojat ovat väittäneet, että yhteisön teollisuutta ei ollut tarpeen suojata sellaiselta emäksisen magnesiitin hankinnalta, jota se ei itse kyennyt toimittamaan. Ne esittävät, että yhteisön teollisuuden nykyinen kapasiteetti ei siitä tyydyttämään kokonaiskysyntää yhteisössä.

Vaikka on totta, että yhteisön tuotanto ei ole riittävää vastaamaan kyseisen tuotteen kysyntään, komissio on todennut, että yhteisön teollisuus toimii nykyisin alle kohtuullisen käyttökapasiteetin tason ja että sillä on suuria varastoja. Ainoastaan polkumyyntihintainen Kiinasta peräisin oleva tuonti on estänyt yhteisön teollisuutta käyttämästä ja kasvattamasta olemassa olevaa tuotantokapasiteettiaan. Lisäksi tämä väite perustuu virheelliseen käsitykseen polkumyyntitullien vaikutuksista. Tullien soveltamisen jälkeenkin yhteisön kuluttajat voivat ostaa kiinalaista magnesiittia kilpailukykyisillä hinnoilla. Itse asiassa, kuten tässäkin menettelyssä, jossa tulli vastaa polkumyyntimarginaalia ollen kuitenkin alhaisempi kuin vahingon täydelliseksi poistamiseksi tarvittava määrä, tulleilla poistetaan ainoastaan viejien saama epätasavertainen hintaetu. Tällaisessa tilanteessa viejät pystyvät täysin tasavertaisesti kilpailemaan tosiasiallisen suhteellisen etunsa ansiosta. Yhteisön markkinoilla on myös useita muita yhteisön ulkopuolisia emäksisen magnesiitin hankkijoita. Komissio katsoo, että ei ole vaaraa tarjonnan vähenemisestä.

24) Kiinalaiset viejät ovat jälleen esittäneet väitteen, jonka mukaan tehottomien toimenpiteiden säätäminen ei ollut yhteisön edun mukaista sen vuoksi, että kiinalaiseen emäksiseen magnesiittiin kohdistuvat polkumyyntitullit aiheuttaisivat Pohjois-Koreasta tulevan halpahintaisen tuonnin voimakkaan kasvun. Kuten esitetään väliaikaisen asetuksen johdanto-osan 42 kappaleessa, komissiolle ilmoitettaisiin, jos suuri osa kiinalaisesta tuonnista korvautuisi Pohjois-Koreasta väitetysti polkumyyntihintaan tulevalla tuonnilla, ja tällaisessa tilanteessa se toteuttaisi asianmukaisia toimenpiteitä.

25) Edellä ja väliaikaisen asetuksen johdanto-osan 41 43 kappaleessa esitettyjen perusteiden vuoksi komissio päättelee, että yhteisön etu vaatii toimenpiteiden toteuttamista tässä tapauksessa. Neuvosto vahvistaa edeltävät tulokset ja päätelmät.

J. VÄLIAIKAISEN TULLIN KANTAMINEN

26) Neuvosto katsoo, että, ottaen huomioon tässä erityistapauksessa sovellettavan tullin tyypin muuttumisen, väliaikaista tullia ei ole aiheellista lopullisesti kantaa,

ON ANTANUT TÄMÄN ASETUKSEN:

1 artikla

1. Otetaan käyttöön lopullinen polkumyyntitulli tuotaessa yhteisöön Kiinan kansantasavallasta peräisin olevaa ja CN-koodiin ex 2519 90 90 (Taric-koodi 2519 90 90 * 10) kuuluvaa magnesiumoksidia.

2. Tullin määrä vastaa 112 ecua tonnilta ja vapaasti yhteisön rajalla tullaamattomana -nettohinnan välistä eroa jälkimmäisen ollessa edellistä pienempi.

3. Sovelletaan voimassa olevia tulleja koskevia säännöksiä.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Luxemburgissa 14 päivänä kesäkuuta 1993.

Neuvoston puolesta Puheenjohtaja J. TRØJBORG

() EYVL N:o L 209, 2.8.1988, s. 1

() EYVL N:o L 282, 26.9.1992, s. 23

() EYVL N:o L 195, 5.7.1982, s. 1